2 vas vir renosterhorings, leeubene | Maroela Media
Twee mans is vroeër vandeesweek in onderskeidelik Germiston en Cullinan in Gauteng in hegtenis geneem vir die besit van renosterhorings en leeubene.
Kapt. Ndivhuwo Mulamu, woordvoerder van die Valke, het in 'n verklaring gesê die twee mans, geïdentifiseer as Yin Li (33) en Yun Li (35), is Dinsdag vasgetrek.
Volgens Mulamu word Yin aan drie groot besendings van leeubene ter waarde van R2,25 miljoen verbind.
Daar is op dié besendings van altesaam 600 kg op die OR Tambo-lughawe beslag gelê. Die vrag was bestem vir Viëtnam.
Yin het Donderdag vlugtig in die Kempton Park-landdroshof verskyn. Die saak teen hom is tot 10 Desember uitgestel.
Yun word op sy beurt aan die besit van renosterhoring in 'n saak van 2015 verbind. Hy is destyds saam met 'n makker, Amos Mututwa (34), in hegtenis geneem, waarna die Germiston-landdroshof hom op borgtog van R2 000 vrygelaat het. Yun het daarna verdwyn en 'n lasbrief vir sy inhegtenisneming is uitgereik.
Yun het Donderdag in die Kempton Park-landdroshof verskyn. Die saak teen hom is tot volgende week uitgestel, wanneer hy wéér om borgtog aansoek sal doen. Sy makker sal na verwagting weer in Januarie 2020 in die hof verskyn.
Cullinan germiston renosterhoring
Li en Li hul is oorsaak van baie dinge kom mos almal in SA vir die soort van dinge
Lewenslank sommer voor Kersdag vir hulle
Laat hulle los tussen leeus en renosters, laat hulle 'n bietjie onder die diere kan ly.
Ek wonder of dit hulle is wat ons Rietvlei leeus vergiftig het.
Yin en Yun.
Laat my dink aan 'n kinderprogram van toenterjare: Bak en Terie, niemand kan hul plannetjies keer (n)ie….
Yin en Yun moet herhaadelik gewys word hoe daai diere ly, weet duidelik nie deur watse pyn n renoster gaan wanneer hulle gestroop word nie.